Þeir fæðast með hvít fósturhár sem þeir missa á þriðju til fjórðu viku og kemur þá grár feldurinn í ljós . Mjólk urtunnar er mjög fiturík og þyngist kópurinn um 1,5 kg á dag . Þegar kópurinn hefur verið vaninn af spena heldur hann um sinn til í sellátrinu og lifir á fitubirgðum sínum , en þegar þær þverra leitar hann til sjávar og erfið lífsbaráttan tekur við þar sem reynir á hans eigin færni til sjálfsbjargar . Hér við land eru nokkur stór sellátur útsela og önnur sem eru í vexti . Dæmi um nýlega „ stofnað “ sellátur útsels er í Surtsey .